Vsebina

# Delo s poizvedbami

Če pogosto želite dostopati le do podnabora vaših podatkov, ki ga je mogoče natančno določiti s pogojem filtra, lahko določite poizvedbo. To je v bistvu ime za nov pogled na filtrirane podatke. Odprite poizvedbo in poglejte trenutne podatke v postavitvi tabele, ki ste jo določili.

## Ustvarjanje nove poizvedbe s Čarovnikom za poizvedbe

V LibreOfficeDev lahko ustvarite novo poizvedbo z uporabo Čarovnika za poizvedbe:

1. Odprite datoteko zbirke podatkov, kjer želite ustvariti novo poizvedbo.

2. V levem delu okna zbirke podatkov kliknite ikono Poizvedbe.

3. Kliknite Uporabi čarovnika za ustvarjanje poizvedbe.

## Ustvarjanje nove poizvedbe z oblikovalnim pogledom

1. Odprite datoteko zbirke podatkov, kjer želite ustvariti novo poizvedbo.

2. V levem delu okna zbirke podatkov kliknite ikono Poizvedbe.

3. Kliknite Ustvari poizvedbo v oblikovalnem pogledu.

Pojavi se okno Oblikovanje poizvedbe.

Podobne teme

Kako uporabljamo zbirke podatkov v LibreOfficeDev Base

Pregled zbirke podatkov

Podprite nas!