Vsebina

# Podpora za Javo

LibreOfficeDev podpira Javo za poganjanje programov in komponent, ki temeljijo na arhitekturi JavaBeans.

Če želite, da v LibreOfficeDev Java deluje, morate namestiti javansko izvajalno okolje. Ko ste namestili LibreOfficeDev, ste imeli v primeru namestitvenega paketa z JRE možnost samodejne namestitve teh datotek, če le-te še niso bile nameščene. Prav tako lahko namestite te datoteke zdaj, če je potrebno.

Če želite poganjati javanske programe, morate v LibreOfficeDev aktivirati Javo.

- Javo aktivirate z izbiro LibreOfficeDev – NastavitveOrodja – Možnosti – LibreOfficeDev – Napredno.

Preden lahko uporabite gonilnik JDBC, morate dodati njegovo pot do razredov. Izberite LibreOfficeDev – NastavitveOrodja – Možnosti – LibreOfficeDev- Napredno in kliknite gumb Pot do razredov. Ko dodate pot, ponovno zaženite LibreOfficeDev.

Spremembe pod LibreOfficeDev – NastavitveOrodja – Možnosti – LibreOfficeDev – zavihek Napredno bodo uporabljene, čeprav Java Virtual Machine (JVM, navidezni stroj za Javo) še ni bil zagnan. Po spremembah v ClassPath morate LibreOfficeDev ponovno zagnati. Enako velja za spremembe pod LibreOfficeDev – NastavitveOrodja – Možnosti – Internet – Posredovalni strežniki. Le polje »Posredovanje HTTP« ter njegova vrata ne zahtevajo ponovnega zagona, upoštevana bodo s klikom gumba V redu.

Podprite nas!