Vsebina

# Vklop in izklop prepoznavanja števil v tabelah

LibreOfficeDev lahko samodejno prepozna števila ali datume, ki jih vnesete v celico tabele, in jih pretvori iz besedila v ustrezni številski zapis. Izberite Tabela – Oblika števila, da spremenite prikaz vnesene vrednosti.

Če vnosa ni mogoče prepoznati kot števila, se kategorija števila spremeni v Besedilo in vnos se ne spremeni.

Če Prepoznavanje števil v nastavitvah ni potrjeno, potem so številke shranjene kot besedilo in so samodejno poravnane na levo.

To funkcionalnost omogočite oz. onemogočite na enega od naslednjih načinov:

- Izberite Tabela – Prepoznavanje števil.

  Ko je ta možnost vključena, se pred ukazom Prepoznavanje števil pokaže kljukica.

- Izberite LibreOfficeDev – NastavitveOrodja – Možnosti – LibreOfficeDev Writer – Tabela in potrdite ali počistite polje Prepoznavanje števil.

Ta funkcija deluje na vseh tabelah v vseh dokumentih. Če je vključena, se vnos datuma v celico tabele samodejno oblikuje. Omogočanje in onemogočanje te možnosti ne spremeni obstoječega oblikovanja podatkov.

Podobne teme

LibreOfficeDev – NastavitveOrodja – Možnosti – LibreOfficeDev Writer – Tabela

Podprite nas!