Vsebina

# Bibliografska zbirka podatkov

Vstavite, izbrišite, uredite in organizirajte zapise v bibliografski zbirki podatkov.

Za dostop do tega ukaza ...

Izberite Orodja – Bibliografska zbirka podatkov.

Če so polja v vaši zbirki podatkov samo za branje, poskrbite, da je pogled vira podatkov zaprt.

Vključena bibliografska zbirka podatkov vsebuje vzorčne zapise knjig.

Uporabite orodno vrstico, če želite izbrati tabelo v bibliografski zbirki podatkov, če želite iskati zapise ali razvrstiti zapise z uporabo filtrov.

## Vstavljanje novega zapisa

Če želite ustvariti zapis, kliknite gumb zvezdica (*) na dnu pogleda tabele. Prazna vrstica je dodana na koncu tabele.

## Iskanje in filtriranje zapisov

Zapise lahko iščete na podlagi ujemanja ključne besede z vnosom v polju.

### Vnašanje ključa za iskanje

Vtipkajte podatke, ki jih želite poiskati, in pritisnite vnašalko. Če želite spremeniti možnosti filtriranja pri iskanju, pridržite gumb miške na ikoni Samodejni filter, nato pa izberite drugačno podatkovno polje. Pri iskanju lahko uporabite nadomestna znaka % ali * za poljubno število znakov in _ ali ? za en znak. Za prikaz vseh zapisov v tabeli to polje izpraznite in pritisnite vnašalko.

### Samodejni filter

Pridržite gumb miške, če želite izbrati podatkovno polje, ki ga hočete poiskati s pomočjo izraza, ki ste ga vnesli v polje Iskani niz. Iščete lahko le eno podatkovno polje.

Seznam zapisov v tabeli se samodejno posodobi, da se ujema z novimi nastavitvami filtriranja.

Uporabite Standardni filter za izboljšanje in kombiniranje iskalnih možnosti Samodejnega filtra.

LibreOfficeDev shrani trenutne nastavitve filtra za naslednjič, ko odprete to pogovorno okno.

Za prikaz vseh zapisov v tabeli kliknite ikono Ponastavi filter.

## Brisanje zapisa

Če želite izbrisati zapis v trenutni tabeli, z desno tipko miške kliknite glavo vrstice s tem zapisom in izberite Izbriši.

## Spreminjanje vira podatkov

### Vir podatkov

Izberite vir podatkov za bibliografsko zbirko podatkov.

### Razporeditev stolpcev

Vam omogoča, da povežete glave stolpcev s podatkovnimi polji iz drugega vira podatkov. Če želite določiti drug vir podatkov za vašo bibliografijo, kliknite gumb Vir podatkov v vrstici Predmet za zapise.

Izberite podatkovno polje, ki ga želite povezati s trenutnim Imenom stolpca. Če želite spremeniti razpoložljiva podatkovna polja, izberite drug vir podatkov za vašo bibliografijo.

Podprite nas!