Okno pomoči za LibreOfficeDev

Vsebina

# Pomoč za LibreOfficeDev

Pomoč za LibreOfficeDev se prikazuje v privzetem spletnem brskalniku vašega sistema.

Pomoč se sklicuje na privzete nastavitve programa na operacijskem sistemu, ki je prav tako nastavljen na privzete nastavitve. Opisi barv, dejanj z miško ali drugih prilagodljivih reči se lahko razlikujejo glede na vaše nastavitve programa in sistema.

Sistem pomoči za vse inačice pisarniškega paketa temelji na istih izvornih datotekah. Nekatere tukaj opisane funkcije morda niso vključene v to distribucijo paketa. Nekatere funkcionalnosti, značilne za drugo distribucijo, morda v tej pomoči niso omenjene.

Strani pomoči za razširitve LibreOfficeDev še vedno uporabljajo star sistem pomoči. Strani pomoči starega sistema pomoči so na voljo tukaj.

## Funkcionalnosti strani pomoči za LibreOfficeDev

### Seznam modulov

Nahaja se na vrhu strani. S klikom odprete spustni seznam, na katerem izberete modul LibreOfficeDev, katerega glavna vstopna stran pomoči naj bo prikazana.

### Seznam Jezik (samo v spletni pomoči).

Izberite jezik za prikaz trenutne strani pomoči. Funkcija je na voljo le v spletni različici pomoči.

### Kazalo pomoči

Kazalo pojmov pomoči prikazuje seznam ključnih besed za vse module LibreOfficeDev. S klikom poljubne ključne besede s seznama odprete povezano stran pomoči.

### Iskanje po kazalu pojmov pomoči

V besedilno polje za iskanje vnesite ključno besedo. Iskanje se izvaja sproti, že med vnosom ključne besede.

Rezultati iskanja so prikazani kot filtriran seznam zadetkov, zbranih po imenu modulov. Rezultati iskanja vsebujejo tudi podobne zadetke. Ujemajoči deli iskanega niza so v vsakem zadetku poudarjeni.

Naslov GLOBAL nakazuje zadetke ključnih besed, ki so relevantne za več kot en modul LibreOfficeDev. Primer: obrobe celice se nanašajo na celice preglednic kot tudi na celice tabel v besedilih in predstavitvah ter okvirje.

Uporabite ikone puščic na dnu kazala, da se pomikate naprej in nazaj med vnosi kazala oz. filtriranega seznama rezultatov.

### Vsebina – Glavne teme pomoči

Prikaže kazalo glavnih tem za vse module.

- Z dvoklikom zaprte mape (⊞) jo odprete in prikažete podmape in strani pomoči.

- Z dvoklikom odprte mape (⊟) jo zaprete in skrijete podmape in strani pomoči.

- Kliknite povezavo za prikaz ustrezne strani pomoči.

## Z brskalnikom po pomoči za LibreOfficeDev

### Krmarjenje po straneh za pomoč

Za krmarjenje med stranmi uporabite gumba brskalnika Nazaj in Naprej. Za večino brskalnikov velja, da z dolgim klikom gumba Nazaj prikažejo spustni seznam nedavno obiskanih strani, z dolgim klikom gumba Naprej pa seznam obiskanih strani po trenutni strani.

### Zaznamki za strani pomoči

Uporabite funkcijo zaznamkov brskalnika za hitri dostop do ustreznih strani pomoči. V večini brskalnikov zaznamujete stran na naslednji način:

1. Odprite meni Zaznamek brskalnika,

2. izberite Dodaj zaznamek ali

   V večini brskalnikov pritisnite kombinacijo tipk Cmdkrmilka+D.

3. Vnesite ime, mapo in smiselne značke za zaznamek.

4. Zaprite pogovorno okno zaznamka spletnega brskalnika.

### Zgodovina krmarjenja po straneh pomoči

Vsaka obiskana stran pomoči je zabeležena v zgodovini spletnega brskalnika. Slednjo odprete na sledeč način:

1. Izbrite meni Zgodovina v spletnem brskalniku,

2. in izberite Pokaži zgodovino.

3. Kliknite na poljuben vnos glavnega okna zgodovine za prikaz ustrezne strani pomoči.

### Kopiranje vsebine pomoči na odložišče

Iz strani pomoči lahko v odložišče kopirate vsebino s standardnimi ukazi za kopiranje svojega operacijskega sistema. Primer:

1. Na strani pomoči izberite besedilo, ki ga želite kopirati.

2. Pritisnite kombinacijo tipk Cmdkrmilka+C.

Določene vsebine strani pomoči je mogoče kopirati na sistemsko odložišče le z enim klikom miške. V teh primerih se pojavi namig, ko z miško postojite nad vsebino z omogočenim kopiranjem. Primer: kopiranje je omogočeno za naslednjo vrstico:

=SUM(A1:A10)

### Iskanje po trenutni strani

Za iskanje po trenutni strani pomoči:

1. V svojem spletnem brskalniku odprite orodje za iskanje, ki je običajno na voljo s kombinacijo tipk Cmdkrmilka+F.

2. V polje Išči vnesite besedilo, ki ga iščete.

3. Izberite želene možnosti iskanja.

4. Pritisnite vnašalko.

Če želite najti prejšnjo pojavitev iskanega niza na strani, kliknite puščico navzgor. Kliknite puščico navzdol, da poiščete naslednjo pojavitev.

## Splošni podatki o vsebini

### Ikone v dokumentaciji

V besedilu se pojavljajo tri ikone, ki opozarjajo na dodatne informacije, ki so vam lahko v pomoč.

Ikona Pomembno! podčrta pomembne informacije o podatkih in sistemski varnosti.

Ikona Opomba opozarja na dodatne informacije: npr. na druge načine, kako bi dosegli enak cilj.

Ikona Namig kaže na namige za delo s programom na bolj učinkovit način.

Podobne teme

Kako do pomoči?

Podprite nas!